แห่จอง
หลังจากโพสต์ทูเดย์ได้นำเสนอเรื่องของเจ้าพ่อคลัง เทพยดาผู้รักษาเงินของประเทศออกไปแล้ว ปรากฏว่ามีประชาชนสนใจที่จะจองเหรียญพระคลังที่กรมธนารักษ์จัดสร้างมากขึ้นอีก
8 ม.ค. 2556

หลังจากโพสต์ทูเดย์ได้นำเสนอเรื่องของเจ้าพ่อคลัง เทพยดาผู้รักษาเงินของประเทศออกไปแล้ว ปรากฏว่ามีประชาชนสนใจที่จะจองเหรียญพระคลังที่กรมธนารักษ์จัดสร้างมากขึ้นอีก 
ก็เขาว่ากันว่า ใครที่ได้ไว้บูชาก็จะเป็นสิริมงคล มีบุญวาสนา ทำให้มั่งมีทรัพย์ ไม่มีอับจน
นริศ ชัยสูตร อธิบดีกรมธนารักษ์ หัวเรือใหญ่จัดสร้างพระคลังออกมาให้ประชาชนเช่าบูชา รอบแรกผลิตเป็นเหรียญ ราคาสูงสุด 999,999 บาท ก็ขายหมดอย่างรวดเร็ว
หลังจากนั้นก็สร้างเป็นองค์ลอยเท่าขนาดของจริง ผลิตออกมา 3 แบบ ในแบบแรกราคา 1.5 หมื่นบาท ผลิต 1 หมื่นองค์ ราคา 1.5 แสนบาท ผลิต 100 องค์ ซึ่งคนจองไปแล้วจำนวนมาก ใกล้หมดเต็มที
สุดท้ายองค์พระคลังที่จัดสร้างราคา 9.95 ล้านบาท เป็นทองทั้งองค์ ซึ่งจะผลิตตามที่จองจริง แต่ไม่เกิน 9 องค์ ซึ่งตอนนี้มีคนจองมาแล้ว 5 ราย เหลือเพียงโควตาผลิตแค่ 4 องค์เท่านั้น อาจารย์นริศ ฝากบอกว่าใครสนใจเชิญได้ที่กรมธนารักษ์